Brianne McLaughlin

Brienne McLaughlin (s. 20. kesäkuuta 1987 Elyria, Ohio) on yhdysvaltalainen jääkiekkomaalivahti.

Vuosina 2005-2009 McLaughlin pelasi Robert Morrisin yliopiston joukkueessa. Tämän jälkeen hän edusti Yhdysvaltain maajoukkuetta kaksissa olympialaisissa sekä kolmissa maailmanmestaruuskilpailuissa vuosien 2010 ja 2014 välillä. Vuosina 2011 ja 2013 Yhdysvallat voitti maailmanmestaruuden, jonka lisäksi se sijoittui vuosina 2010 ja 2014 olympialaisissa hopealle. McLaughlin toimi kaikissa turnauksissa joukkueen varamaalivahtina päästen kentälle yhdessä olympialaisottelussa sekä kolmessa ottelussa maailmanmestaruuskilpailuissa.

Kaudella 2015-2016 McLaughlin pelasi ensimmäisen kerran aikuisten seurajoukkueessa, kun hän edusti NWHL:ssä pelannutta Buffalo Beautsia. McLaughlin pelasi 13 runkosarja- sekä viisi pudotuspeliottelua. Hän jatkoi vielä seuraavan kauden Beautsissa, jonka jälkeen päätti pelaajauransa.

Lähteet 

Yhdysvaltalaiset jääkiekkoilijat
Yhdysvaltalaiset olympiamitalistit
Vuonna 1987 syntyneet
Elävät henkilöt